DEĊIJONI TAL-KUMMISSJONI
tal-25 ta’ Novembru 2005
li temenda d-Deċiżjoni 2004/4/KE li tawtorizza temporanjament lill-Istati Membri biex jieħdu miżuri ta' emerġenza kontra t-tixrid ta’ Pseudomonas solanacearum (Smith) Smith fir-rigward ta' l-Eġittu
(innotifikata taħt dokument numru C(2005) 4525)
(2005/840/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar miżuri ta' ħarsien kontra l-introduzzjoni fil-Komunità, ta' organiżmi ta’ ħsara għall-pjanti jew il-prodotti tal-pjanti u kontra t-tixrid tagħhom fil-Komunità (1), u b'mod partikolari l-Artikolu 16(3) tagħha,
Billi:
(1)
Skond id-Deċiżjoni tal-Kummissjoni 2004/4/KE (2), it-tuberi tal-Solanum tuberosum L., li joriġinaw fl-Eġittu, bi prinċipju m'għandhomx jiġu introdotti fil-Komunità. Madankollu, għall-istaġun ta' importazzjoni 2004/2005, id-dħul fil-Komunità ta' tuberi bħal dawn huwa permess minn “żoni ħielsa minn organiżmi ta’ ħsara” u huwa suġġett għal kundizzjonijiet speċifiċi.
(2)
Matul l-istaġun ta' importazzjoni 2004/2005, ġew irreġistrati numru ta' interċettazzjonijiet ta’ Pseudomonas solanacearum (Smith) Smith li wasslu għal projbizzjoni fuq l-esportazzjonijiet kollha tal-patata Eġizzjana lejn il-Komunità mis-6 ta' April 2005.
(3)
L-Eġittu ressqet rapport dwar il-kawżi ta’ dawn l-interċettazzjonijiet. Is-sejba ewlenija hija li għandhom jittieħdu miżuri iktar ħorox fir-rigward ta' produtturi, spetturi, esportaturi u impjanti ta' l-ippakkjar li jonqsu milli jsegwu l-istruzzjonijiet dwar l-esportazzjoni tal-patata destinata għall-Komunità. Diġà ttieħdu ċerti miżuri fl-Eġittu.
(4)
Huwa xieraq li jiġu stabbiliti rekwiżiti fuq livell Komunitarju sabiex tkun assigurata l-effettività ta’ spezzjonijiet u kontrolli mwettqa fl-Eġittu fuq il-patata fl-impjant ta’ l-ippakkjar u fil-port minn fejn jintbagħtu qabel ma jiġu esportati lejn il-Komunità.
(5)
Fid-dawl ta' l-informazzjoni mibgħuta mill-Eġittu, il-Kummissjoni stabbiliet li m’hemmx riskju li jinxtered il-Pseudomonas solanacearum (Smith) Smith mad-dħul fil-Komunità ta’ tuberi tas-Solanum tuberosum L. minn żoni ta' l-Eġittu ħielsa minn organiżmi ta’ ħsara, sakemm ikunu sodisfatti ċerti kundizzjonijiet.
(6)
Għalhekk, suġġett għal kundizzjonijiet speċifikati, id-dħul fil-Komunità ta’ tuberi tas-Solanum tuberosum L., li joriġinaw minn żoni ħielsa minn organiżmi ta’ ħsara fl-Eġittu għandu jkun permess għall-istaġun ta' importazzjoni 2005/2006.
(7)
Għalhekk, id-Deċiżjoni Nru 2004/4/KE għandha tkun emendata skond dan.
(8)
Il-miżuri stipulati f’din id-Deċiżjoni huma konformi ma’ l-opinjoni tal-Kumitat Permanenti fuq is-Saħħa tal-Pjanti,
ADOTTAT DIN ID-DEĊIŻJONI:
Artikolu 1
Id-Deċiżjoni 2004/4/KE hija emendata kif ġej:
1.
L-Artikolu 2 huwa emendat kif ġej:
a)
fil-paragrafu 1, “2004/2005” jinbidel b' “2005/2006”,
b)
fil-paragrafu 2, “2004/2005” jinbidel b' “2005/2006”;
2.
Fl-Artikolu 3, “2004/2005” jinbidel b' “2005/2006”;
3.
Fl-Artikolu 4, “it-30 ta’ Awwissu 2005” jinbidel b’ “it-30 ta’ Awwissu 2006”;
4.
Fl-Artikolu 7, “it-30 ta’ Settembru 2005” jinbidel b’ “it-30 ta’ Settembru 2006”;
5.
L-Anness huwa emendat kif ġej:
a)
Fil-punt 1 b) iii), “'2004/2005” jinbidel b' “2005/2006”,
b)
fil-punt 1 b) iii), it-tieni inċiż, “l-1 ta’ Jannar 2005” jinbidel b' “l-1 ta' Jannar 2006”,
c)
fil-punt 1 b) iii), jiżdied it-tielet inċiż li ġej:
“-
sorveljati uffiċjalment mill-ħin tal-wasla tagħhom fl-impjant ta’ l-ippakkjar sakemm tpoġġew f’boroż issiġillati skond il-punt 1 b) x).”,
d)
fil-punt 1 b), il-punt v) jinbidel bi:
“v)
immedjatament qabel l-esportazzjoni lejn il-Komunità, spezzjonat uffiċjalment fil-port minn fejn intbagħat bil-qtugħ ta’ 400 tuberu minn kull żona ħielsa minn organiżmi ta’ ħsara f'konsenja li nġabret minn għallinqas għaxar boroż minn kull żona ħielsa minn organiżmi ta' ħsara;”
,
e)
fil-punt 1 b) xii), “l-1 ta'Jannar 2005” jinbidel b' “l-1 ta'Jannar 2006”,
f)
fil-punt 5, it-tieni subparagrafu, “2004/2005” jinbidel b'“2005/2006”.
Artikolu 2
Din id-Deċiżoni hija indirizzata lill-Istati Membri.
Magħmul fi Brussell, nhar il-25 ta’ Novembru 2005.